1. melléklet

**Váralja Önkormányzati Képviselő-testülete**

**bizottsága által ellátandó feladatkörök**

Pénzügyi és Településfejlesztési Bizottság feladat- és hatáskörei:

:

a) véleményezi az éves költségvetési javaslatot és a végrehajtásáról szóló féléves, éves beszámoló tervezeteit;

b) figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (vagyonnövekedés, -csökkenés) alakulását, értékeli az azt előidéző okokat;

c) előirányzat módosítások véleményezése;

d) vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését

e) gazdasági szerződések megkötése előtt azokról véleményt nyilvánít;

f) a bizottság elnöke vagy tagja részt vesz az intézmények gazdasági ellenőrzésében;

g) kezeli a polgármester és a képviselők vagyonnyilatkozatait;

h) javaslatot tesz a polgármester illetményének emelésére.

i) előkészíti és véleményezi a környezetvédelemmel, településfejlesztéssel, településrendezéssel kapcsolatos előterjesztéseket, helyi rendeleteket;

j) véleményt nyilvánít közlekedési és forgalom-szervezési kérdésekben, a képviselő-testület hatáskörébe tartozó tűzvédelemmel, polgári védelemmel, kommunális igazgatással, területfejlesztéssel- és rendezéssel, építésügyi igazgatással, földművelésüggyel, ipari, kereskedelmi és idegenforgalmi igazgatással, közlekedési, vízügyi és hírközlési igazgatással, műemlékvédelemmel, valamint környezet- és természetvédelemmel kapcsolatos kérdésekben;

k) közreműködik a településüzemeltetéssel kapcsolatos feladatok ellátásában, véleményezi az önkormányzati beruházásokat;

l) javaslatot tesz a zöldterületek parkosítási, fásítási feladataira, előkészíti és figyelemmel kíséri azok megvalósítását;

m) figyelemmel kíséri és javaslataival segíti a köztisztasági feladatok ellátását;

n) megvitatja és hasznosítja a község környezetvédelmével kapcsolatos lakossági elképzeléseket, javaslatokat;

o) közreműködik a természetvédelmi feladatok szakszerű megvalósításában;

p) az önkormányzati képviselő által tett és a jogviszony megszüntetéséről szóló, az arra jogosult által írásban megerősített lemondó nyilatkozatot átveszi.